Karol Križan

Karol Križan (* 5. jún 1980, Žilina) je slovenský hokejový brankár chytajúci za druholigový tím HK Detva.

 Klubový hokej 

V extralige debutoval už ako 16-ročný v MHk 32 Liptovský Mikuláš – v sezóne 1996/97. Spočiatku chytal viac v juniorskom mužstve, za dva roky si postupne vybojoval pozíciu prvého brankára. V ročníku 2000/01 odohral dva zápasy základnej časti za HKm Zvolen, neskoršieho majstra. V ďalšej sezóne sa stal brankárskou jednotkou Zvolena, keď nahradil Rastislava Rovnianka. V HKm Zvolen pôsobil štyri roky, počas sezóny 2004/05 v čase lockoutu NHL klub dosiahol finálovú účasť, kde prehral s  Slovanom Bratislava. Križan zaznamenal v 16 zápasoch play-off percentuálnu úspešnosť 93,9 ‰. V sezóne 2023/2024 bude hrávať Karol Križan v druhej lige za HC Detva.

Pred ročníkom 2005/06 prestúpil do MoDo Hockey vo švédskej Elitserien, kde sa stal brankárskou jednotkou. Prvú sezónu hral spoločne s Rastislavom Pavlikovským. V 47. kole v zápase proti Timrå IK strelil gól, pri odvolaní súperovho brankára v záverečnej power-play, v stretnutí navyše chytil všetkých 45 striel.  V nasledujúcom ročníku 2006/07 bol jeho spoluhráčom Róbert Döme. Klub získal majstrovský titul, keď vo finále porazil HC Linköping, za ktorý chytal Rastislav Staňa, po víťazstve 4:2 na zápasy.  Križan a Döme sa stali po Vladimírovi Országhovi ďalšími slovenskými hokejistami so ziskom švédskeho titulu. V sezóne 2007/08 však MoDo prekvapivo vypadlo už v úvodnom kole play-off s Timrå IK.

Koncom decembra 2008 s ním vedenie rozviazalo kontrakt, ako dôvod uviedlo, že nedodržiaval tímovú koncepciu. Následne prestúpil do švajčiarskej ligy, do klubu HC Ambri-Piotta,
  V júni 2009 uzavrel kontrakt s MHC Martin.  Klub dosiahol 3. miesto, čím vyrovnal svoje najvyššie umiestnenie v Extralige.

V priebehu ročníka 2010/11 prestúpil do švédskeho druholigového Växjö Lakers a pomohol klubu postúpiť do Elitserien. V nasledujúcej sezóne chytal za taliansky SC Renon. V ročníku 2012/13 bol hráčom Ice Tigers Nové Zámky v MOL Lige. Od ďalšej sezóny je brankárom nórskeho klubu Tønsberg Vikings.

 Klubová štatistika 
 Sezóna Klub Liga Základná časť Play-offZMinG%G/ZTMSOZMinG%G/ZTMSO 1996/97  MHk 32 Liptovský Mikuláš  SE 75,09,23 1997/98  MHk 32 Liptovský Mikuláš  SE 92,02,71 1998/99  MHk 32 Liptovský Mikuláš  SE 90,93,07 1999/00  MHk 32 Liptovský Mikuláš  SE 90,92,99 2000/01  HKm Zvolen  SE 287681,03,000  MHk 32 Liptovský Mikuláš  SE 32186510789,03,341482,05,67 2001/02  MHk 32 Liptovský Mikuláš  SE 4088,03,17 2002/03  HKm Zvolen  SE 5392,02,332291,22,17 2003/04  HKm Zvolen  SE 48291210093,62,003091693,62,43 2004/05  HKm Zvolen  SE 4892,92,341693,91.882005/06 MoDo Hockey  Elitserien 4526668793,61,967586,63,8602006/07 MoDo Hockey  Elitserien 49291111490,92,352092,22,19142007/08 MoDo Hockey Elitserien 51285312890,992,6958752782086,74,32202008/09  Modo Hockey  Elitserien 2715287789,63.02  HC Ambri-Piotta Klub hral o záchranu   NLA 143.04122,59 2009/10 MHC Martin  SE 2715227490,902,9227094042492,483,56012010/11 MHC Martin SE 1367590,82,75  HC 07 Detva  1. SHL 491,82,62  Växjö Lakers  Allsvenskan 116073089,62,972011/12  SV Renon  Serie A 43250012091,52,882012/13  Nové Zámky Ice Tigers  MOL Liga 1293,02,45386,64.742013/14  Tønsberg Vikings  NOR 4088,34,95390,53,142014/15  MsHK Žilina  SVK 2023/24  HC Detva  SVK       

 Reprezentácia 

Karol Križan reprezentoval na posledných majstrovstvách Európy do 18 rokov, ktoré sa konali v roku 1998 (6. miesto). Zúčastnil sa aj na MS 20 1999, kde Slovensko vybojovalo bronzovú medailu, hoci neodchytal žiaden zápas. Bol členom reprezentácie aj na MS 20 2000 (9. miesto).

V seniorskej reprezentácii sa zúčastnil na piatich svetových šampionátoch za sebou – MS 2004 (4. miesto), 2005, 2006, 2007, 2008 a ZOH 2006. Spolu odchytal 42 reprezentačných zápasov. Nosí reprezentačný dres číslo 60.

 MS 2005 
Na svetovom šampionáte vo Viedni a Innsbrucku obsadila slovenská reprezentácia piate miesto, keď vo štvrťfinále prehrala s Kanadou 4:5. Križan bol nominovaný ako tretí brankár po Jánovi Lašákovi a Rastislavovi Staňovi, príležitosť nedostal.

 ZOH 2006 
Slovensko obsadilo na olympiáde piate miesto. Po kvalitných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Križan dostal oveľa viac priestoru ako na predošlých medzinárodných podujatiach. Odchytal dve stretnutia, v ktorých dostal jediný gól a stal sa tak najlepším zo slovenských brankárov v percentuálnej úspešnosti, ako aj v počte inkasovaných gólov na zápas.

 MS 2006 
Tréner František Hossa ho nominoval na majstrovstvá sveta v Rige. V prvom zápase proti Bielorusku nahradil zraneného Jána Lašáka, ďalšie zápasy odchytal celé. Spolu v nich dostal 12 gólov a mal v nich 91,55% úspešnosť zásahov.

 MS 2007 
Tréner Július Šupler ho nominoval na šampionát v Rusku. Nenastúpil na žiaden z prípravných zápasov kvôli zraneným slabinám, do začiatku majstrovstiev sa však uzdravil. Mužstvo vypadlo so Švédskom vo štvrťfinále a obsadilo 6. miesto. Križan bol na podujatí slovenskou brankárskou jednotkou, zaznamenal úspešnosť 88,4 %.

 MS 2008 
Členom reprezentačného výberu bol aj na svetovom šampionáte 2008, neodchytal však ani jeden zápas. Slovensko nepostúpilo zo základnej skupiny po prehrách s Nemeckom a Fínskom. V dvoch stretnutiach o udržanie zdolalo Slovinsko 5:1 a 4:3 (po samostatných nájazdoch).

 Reprezentačná štatistika 
Podujatie Z MinútyStrelyZásahyG%G/ZSOMiesto ME 18 1998193,92.006. MS 20 199903. MS 20 2000489,12,549. MS 2004120440100,000,004. MS 200505. ZOH 200621203635197,220,505. MS 20067379:411421301291,551,9038. MS 20077298:211381221688,413,2206.MS 2008013.

(štatistické údaje v článku sú z 23. augusta 2014)

 Ocenenia 
 All-Star slovenskej extraligy 2003/04, 2004/05

 Rodina 
Karol Križan má syna Karola (* 2005) a dcéru Sofiu (*2017)

 Referencie 

 Iné projekty 

 Externé odkazy 




Kategória:Slovenskí hokejisti
Kategória:Slovenskí hokejoví brankári
Kategória:Hráči MHk 32 Liptovský Mikuláš
Kategória:Hráči HKm Zvolen
Kategória:Hráči MHC Martin
Kategória:Hráči Modo Hockey
Kategória:Hráči SV Renon
Kategória:Hráči HC Ambri-Piotta
Kategória:Hráči HC Nové Zámky
Kategória:Hráči Växjö Lakers
Kategória:Hráči HC 07 Detva
Kategória:Hráči Tønsberg Vikings
Kategória:Slovenskí olympionici
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2008
Kategória:Osobnosti zo Žiliny